СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 11.06.2024 г. от 16:00 часа, към материалите, включени за разглеждане в дневния ред на редовното заседание на ОбС Златоград на 18.06.2024 г. – 16:00 часа.
По т.1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.04 - 31.05.2024 г; 

Становище на Постоянните комисии –  Комисията подкрепи проекта на решение с 12 гласа „за“, 0 „против“ и  0 „въздържал се“.
********************
По т.2. Представени от Кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода  към 30.04.2024 г.

Становище на Постоянните комисии - Госпожа Романова предложи да се допусне до заседание.
Комисията гласува с 7 гласа „за“ , 0 „против“ , 0 въздържал се“

********************
По т.3. Заповед № АП-03-14-268/04.06.2024г. от Областния управител на Област Смолян с изх. № АП-03-09-1186/04.06.2024г., по вх.№ ОС-450/06.06.2024г., относно: Решение № И 125/21.05.2024г.,  в частта му на т.3, т.4 и т.5 и Решение И 129/21.05.2024г. на Общински съвет Златоград.

Становище на Постоянните комисии – Госпожа Романова даде думата на Госпожа Кръстева.
Госпожа Кръстева: Колеги, с решение И 125/21.05.2024г. в частта му т. 3 и т.4 и Решение И 129/21.05.2024г. на Общински съвет Златоград, Областният управител със своя Заповед АП-03-14-268/04.06.2024г., издадена от Областния управител, връща за ново обсъждане тези две решения на Общински съвет – Златоград, като незаконосъобразни за изпълнение. Имаме постъпило Становище от Кмета на общината, относно Решение И 125 това е за кабелно електрозахранване на поземлен имот. Становището е: Общински съвет Златоград във връзка с решение на областния управител с вх. № …. на Кмета на Община Златоград и на основание чл. 45, ал.9 от ЗМСМА Реши: Отменя своето решение. И новото решение е абсолютно същото решение, но вече ново решение. Нали така госпожо Цекова?

Госпожа Цекова докладва по точката.

Госпожа Кръстева: Колеги, другото решение, което е върнал Областния управител, това е наше решение И 129, с което ние одобряваме допълнителни разходи в размер на 80 000 лв. за отпускане на еднократни финансови помощи за новородени или осиновени деца. Тук решението е върнато заради това, че е прието като второ в проекта за решение, не като самостоятелно решение със самостоятелна докладна записка и също така, защо в мотивите в предложението но общинските съветници е било казано, че 45 000 лв. ще струва това на общината, а в момента се искат 80 000лв. В защита но това защо искаме 80 000 лв. с наше писмо ОС – 354/09.05.2024г. поискахме официална справка от кмета на общината за родените деца от 01.01.2024г. и тяхната поредност. От кмета на Община Златоград е пристигнало писмо с което той официално ни уведомява за родените в този период деца. За първо тримесечие. Имаме първи, втори и трети деца и общата сума, която трябва да се изплати за тези деца е 24 000 лв. и тъй като това е първо тримесечие за четири тримесечия ние сме поискали 80 000 лв., за да можем да покрием нуждите на новородените деца. Аз предлагам във връзка със Заповед на Областния управител, Общински съвет Златоград реши: Отменя свое решение И 129/21.05.2024г.  и следващия проект на решение На основание чл.21, Одобрява допълнителни разходи  в размер на 80 000 лв. за отпускане на еднократни финансови  помощи. Средствата да се осигурят за сметка на резерва. Кметът на Община Златоград да извърши съответните промени.
Първо отменяме решението и след това приемаме ново решение с мотиви, защо сме поискали сумата от 80 000 лв. На някой нещо дали  не му стана ясно?

Господин Караджов: Първо докладната от общинските съветници е била за 40 000 лв доколкото разбирам нали така. 

Госпожа Кръстева: Не! Не съм била разбрана. В мотивите, в самата докладна не е поискана сумата от 45 000лв. С направен анализ за родените деца за предходните три години, сумата е била около 45 000лв. е щяла да излезе на Общински съвет, ако плаща на тези деца еднократни помощи, но за радост тази година имаме повече родени деца и те са трети и близнаци и сумата се увеличава. И в резултат на направен анализ за първо тримесечие, Общински съвет иска сумата за цялата година да я предвиди, тъй като в Правилника така е записано. 

Господин Караджов: Аз Ви разбрах и първия път, но мисълта ми е че мотивите са преди направения анализ затова има разлика между 40 000 и 80 000 лв. 

Госпожа Кръстева: Да, точно така, вече следващ анализ има колко ще ни струва за тази година, след поискана справка от общинска администрация.

Госпожа Романова подложи на гласуване Становището на Кмета на Община Златоград  

Във връзка със Заповед на Областен управител Общински съвет
РЕШИ :

Отменя свое Решение И 125/21.05.2024г.
Комисията гласува с 12 гласа „за“ , 0 „против“ , 0 „въздържал се“
Втория проект на решение:

  На основание чл.21, ал.1, т.8 и т.11 и чл.21, ал.2 от Закона за местно самоуправление и местната администрация, във връзка с чл.124а, ал.1 и ал.5 от Закона за устройство на територията, постъпили заявление с вх.№ 94-00-49/05.01.2023 г. и заявление с вх.№ 94-00-1172/20.03.2024 г. от М***** В***** Хъмчев, Общински съвет Златоград 

РЕШИ:

1. Разрешава изработването на Подробен устройствен план – Парцеларен план (ПУП-ПП) за елементи на техническата инфраструктура - трасе на „Кабелно електро захранване“ за Поземлен имот (ПИ) с идентификатор 31111.25.169, местност „Скокът“ по Кадастрална карта на гр.Златоград. 

2. Одобрява задание за изработване на Подробен устройствен план – Парцеларен план за трасе на линеен обект – „Кабелно електро захранване“ за Поземлен имот (ПИ) с идентификатор 31111.25.169, местност „Скокът“ по Кадастрална карта на гр.Златоград. 

Проектът да се изготви съгласно чл.109 и чл.110 от ЗУТ, Наредба № 7 за правила и нормативи за устройство на отделните видове територии и устройствени зони, Наредба №8 за обем и съдържанието на устройствените планове и схеми, Закона за опазване на околната среда и в съответствие с одобреното в т.2 задание.  


3. Изразява предварително съгласие за учредяване на сервитут с площ 76 кв.м (дължина 76 м и ширина 1 м) през ПИ с идентификатор 31111.25.29 по Кадастрална карта на гр.Златоград,  вид собств. Публична общинска частна, вид територия Територия на транспорта, НТП За местен път.
Комисията подкрепи проекти на решение с 12 гласа „за“, 0 „против“ и 0 „въздържал се“.
Госпожа Кръстева: Колеги, следващото отменено Решение И 129  

Във връзка със Заповед на Областен управител на Област Смолян, Общински съвет Златоград 

Реши: 

Отменя свое решение И 129 / 21.05.2024г.

Комисията подкрепи проекти на решение с 11 гласа „за“, 0 „против“ и 0 „въздържал се“.

Втория проект на решение

              На основание чл.21, ал.1, т.6 от Закона за местното самоуправление и местната администрация , чл. 124, ал.2 от Закона за публичните финанси и във връзка  с наблюдаващ се отрицателен прираст на населението в община Златоград и  измененият демографски профил на населението, който води до изменение пазара на труда се налага  да  се предприемат действия, с които финансово  да се стимулират семействата да имат деца,  във връзка с направен анализ за родените през първо тримесечие деца в Община Златоград и приемане на  Правилник за реда и условията за отпускане на еднократна финансова помощ за новородено или осиновено дете на територията  на Община Златоград, Общински съвет Златоград
РЕШИ:

1. Одобрява допълнителни разходи  в размер на 80 000 лв. за отпускане на еднократни финансови  помощи за новородени или осиновени деца, съгласно Правилник за реда и условията за отпускане на еднократна финансова помощ за новородено или осиновено дете на територията  на Община Златоград

2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
3. Със сумата по т.1 да се увеличат разходите по дейност „Други служби и дейности по социалното осигуряване, подпомагане и грижи“  параграф §42-14 „Обезщетения и помощи по решение на Общински съвет“
4. Кметът на Община Златоград да извърши съответните промени по бюджета на общината за 2024 г.

Комисията подкрепи проекти на решение с 9 гласа „за“, 0 „против“ и 2 „въздържал се“.
********************
По т.4. Докладна записка от Емилия Кръстева – Председател на Общински съвет – Златоград с изх.№ ОС-468/07.06.2024г., относно: Обсъждане и приемане на Правилник за организацията и дейността на Общински съвет Златоград, неговите комисии и взаимодействието му с общинска администрация.
Становище на Постоянните комисии – Госпожа Кръстева даде разяснение по точката, обяви, че с решение на общински съвет е избрана временна комисия, добави, че има доклад от временната комисия, изготвят изцяло нов правилник, а  не изменен. На сайта на общината е стоял повече от един месец. С докладна записка представя правилника за работа на Общински съвет. Помоли общинска администрация проекта на решение да бъде съгласуван с един от тримата юристи на общината.

Господин Симеонов взе отношение по точката.

Госпожа Романова зачете проекта на решение
          На основание чл.17, ал.2 от Закона за нормативните актове, чл.79 от Административно-процесуалния кодекс, чл. 21, ал. 2 и 3 от ЗМСМА във връзка с чл.27, ал.3, изречение първо от ЗМСМА, Общински съвет Златоград
РЕШИ:
         Приема  Правилник за организацията и дейността на Общински съвет, неговите комисии и взаимодействието му с общинска администрация, съгласно Приложение 1, неотменна част от настоящето решение.
 Комисията подкрепи проекта на решение с 9 гласа „за“ , 0 „против“ , 0 „въздържал се“
********************
По т. 5. Докладна записка от Мирослав Митков Янчев – Кмет на Община Златоград с изх.№ 61-00-209/07.05.2024 г., по вх. № ОС–355/10.05.2024г., относно: Предоставяне на средства за изпълнение на възстановителни строителни дейности на обекти общинска собственост, чрез Публично - частно партньорство.
Становище на Постоянните комисии – Госпожа Романова даде думата за мнение, въпроси и коментари по точката.

 Госпожа Кръстева: Колеги, относно публично – частното партньорство, знаете че имахме взето решение И 104,което кмета на общината обжалва в съда. С писмено становище защитих нашето решение без да ползвам адвокат, за да намалим адвокатските хонорари. Съда се произнесе в полза на Общински съвет и за момента имаме решение, което казва как да се реализират средствата за публично – частните партньорства.  
Госпожа Кръстева предложи проект за решение:
На основание чл. 124, ал.2 от Закона за публичните финанси, станали разисквания и   направено предложение по време на съвместно заседание на Постоянните комисии към Общински съвет Златоград, проведено на 11.06.2024г., Общински съвет Златоград, 
РЕШИ:

1. Одобрява допълнителни разходи, в размер на до 80 000 лв., за изпълнение на благоустроителни обекти, по реда на публично–частното партньорство съгласно решение № И 104 на Общински съвет Златоград по Протокол № 12 от проведено редовно заседание на 09.04.2024г.

2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.

3. Със сумата по т.1 да се увеличат разходите по дейност 619 „Други дейности по жилищното строителство, благоустройството и регионалното развитие“, параграф §10-15 „Материали“.

4. Кметът на Община Златоград да извърши съответните промени по бюджета на общината за 2024 г.

Госпожа Романова подложи на гласуване с вдигане на ръка предложенията по реда на постъпването им.

Комисията подкрепи предложението по докладната записка на господин Янчев с  4 гласа „за“, 0  „против“ и 8 „въздържал се“.
Госпожа Романова подложи на гласуване проекта на решение, предложен от госпожа Кръстева

Комисията подкрепи предложението с 8 гласа „за“, 0  „против“ и 4 „въздържал се“.

********************
По т.6. Писмо от Емилия Кръстева – Председател на Общински съвет Златоград с вх. № ОС- 361/14.05.2024г., относно: Молби и жалби на граждани.

Становище на Постоянните комисии –     Госпожа Кръстева даде разяснения по точката.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                      
********************
По т.7.  Предложение от общинските съветници Александър Илийков, Антон Симеонов, Вергиния Топчиева, Величко Сидеров, Веселин Иванов, д-р Ерол Чинар, Емилия Кръстева, Жечка Хаджийска, Йорданка Романова и Станислав Гюнелиев по вх.№ ОС – 393/22.05.2024г., относно: Предприемане на спешни действия за разчистване на общински басейн, който е превърнат в депо за строителни отпадъци и превеждането му в експлоатация.

Становище на Постоянните комисии –   Госпожа Романова даде думата за мнения, коментари и въпроси по точката.  Госпожа Топчиева докладва, че това предложение е разглеждано на Постоянна комисия по Устройство на територията и зачете първия проект на решение.

На основание чл.21, ал.1, т.6 и т.8 от ЗМСМА и чл.5,т.5 и т.7 от Правилника за организацията на дейността на общински съвет Златоград, неговите комисии и взаимодействието му с общинска администрация и във връзка с  изразено желание на  жители на община Златоград да живеят по- качествен живот с възможност за ползване на бази, с които да поддържат своето здраве в максимално най- добро ниво, а именно чрез спорт, включително плуване. Желанието им да съхраняват и поддържат общинската собственост и   чрез основен ремонт  на общинска база „Плувен басейн“ да се възстанови предназначението и, а не да се ползва като депо за строителни отпадъци, Общински съвет Златоград

РЕШИ:

1. Да бъдат отстранени всички строителни отпадъци от плувен басейн /ул. „Ерма“, гр. Златоград/ за срок от  един месец.

2. Да бъдат предприети необходимите действия за ползването му по предназначение, в срок до два месеца
3. Възлага на кмета на община Златоград  изпълнението на настоящото решение
Втория проект на решение

На основание чл. 124, ал.2 от Закона за публичните финанси,  Предложение  с вх. № ОС – 393 / 22.05.2024 година до ОбС от Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова и Станислав Гюнелиев и необходимостта от спешни  дейности за отстраняване на всички строителни отпадъци от плувен басейн /ул. „Ерма“, гр. Златоград/ ,  Общински съвет Златоград

РЕШИ:

1. Одобрява допълнителни разходи  в размер на 7 000 лв. за отстраняване на всички строителни отпадъци от Плувен басейн /ул. „Ерма“, гр. Златоград/. 
2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
3. Кметът на Община Златоград да извърши съответните промени по бюджета на общината за 2024г.

Госпожа Романова го  подложи на гласуване с вдигане на ръка. Комисията подкрепи проектите на решение с 8  гласа „за“ , 0 „против“ , 0 „въздържал се“

********************
По т.8.  Предложение от общинските съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Вергиния Топчиева и Станислав Гюнелиев по вх.№ ОС-441/06.06.2024г., относно: Включване на обект “Плувен басейн”, ул. „Ерма“, гр. Златоград“ към Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година.

Становище на Постоянните комисии – Госпожа Топчиева докладва, че тази докладна е разглеждане на Постоянната  комисия по Устройство на територията, след което зачете проекта на решение.
На основание чл.21, ал.1, т.6 и т.8 от ЗМСМА и чл.5,т.5 и т.7 от Правилника за организацията на дейността на общински съвет Златоград, неговите комисии и взаимодействието му с общинска администрация и във връзка с  изразено желание на  жители на община Златоград да живеят по- качествен живот с възможност за ползване на бази, с които да поддържат своето здраве в максимално най- добро ниво, а именно чрез спорт, включително и плуване, желанието им да съхраняват и поддържат общинската собственост и   чрез основен ремонт  на общинска база „Плувен басейн“, / ул. „Ерма“, гр. Златоград/, да се възстанови предназначението и, а не да се ползва като депо за строителни отпадъци, Общински съвет Златоград

РЕШИ:
1. Към Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година, да се включи следният обект:

· “Основен ремонт на плувен басейн /ул. „Ерма“, гр. Златоград/, неговите съоръжения, включително и вертикална планировка”.

2. За изпълнение на приетото решение, да бъдат предприети необходимите действия в срок до 20 дни.
3. Възлага на кмета на община Златоград изпълнение на настоящото решение.

 Комисията гласува с 8   гласа „за“ , 0 „против“ , 0 „въздържал се

******************

По т.9.  Докладна записка от Емилия Кръстева – Председател на Общински съвет Златоград с изх.№ ОС- 470/07.06.2024г., относно: Отпускане на еднократни финансови помощи за новородено/ основено дете, чийто родители са с постоянен и настоящ адрес на територията на община Златоград съгласно Правилник за реда и условията за отпускане на еднократна финансова помощ за новородено или осиновено дете на територията на община Златоград.
Становище на Постоянните комисии – Госпожа Кръстева запозна общинските съветници с постъпилите пет заявление от родители на деца, които отговарят на правилника, който е приет за условията и реда за отпускане на еднократна финансова помощ. Помоли госпожа Цекова и Госпожа Мангарудова за съгласуване по проекта на решение.  
Общински съвет Златоград, на основание  чл. 124, ал.2 от Закона за публичните финанси, чл. 21 ал.1 т.23 от ЗМСМА, чл.5 т. 25 от Правилника за организацията и дейността на общински съвет Златоград, неговите комисии и взаимодействието му с общинска администрация и чл. 2 ал.1, чл. 4 ал... и чл 5 ал. 1 от  Правилник за реда и условията за отпускане на еднократна финансова помощ за новородено или осиновено дете на територията на община Златоград и постъпило заявление от ………, с настоящ адрес в община Златоград – родител на ……………., родено дете, Общински съвет Златоград, 

Р Е Ш И:

1. Одобрява отпускането на еднократна финансова помощ в размер на ….. лева (…..) на ……… с ЕГН …..
2. Средствата да се отчетът във дейност ……………………………
 С***** Ф***** Хасан първо дете 1000лв.

 Комисията подкрепи проекта на решение с гласа 8 „за“ , 0 „против“, 0 „въздържал се“

Р****  Ченаклиева  трето дете 5 000лв.
 Комисията подкрепи проекта на решение с гласа 8 „за“ , 0 „против“, 0 „въздържал се“

Н******  Кушев второ дете 2000 лв.

 Комисията подкрепи проекта на решение с гласа 8 „за“ , 0 „против“, 0 „въздържал се“

В****** Р***** Иванов второ дете  2000 лв.
 Комисията подкрепи проекта на решение с гласа 8 „за“ , 0 „против“, 0 „въздържал се“

С*******  Д****** Печев  първо дете 1000лв. 
Комисията подкрепи проекта на решение с гласа 8 „за“ , 0 „против“, 0 „въздържал се“

******************

По т.10.  Докладна записка от Мирослав Митков Янчев – Кмет на Община Златоград с изх. № 61-00-203/07.05.2024г., по вх. № ОС-332/07.05.2024г., относно: Одобряване на допълнителни разходи за 2024 г. за закупуване на строителни материали за нуждите на Община Златоград
Становище на Постоянните комисии –  госпожа Романова даде думата за мнения, предложения и коментари по точката.

Госпожа Топчиева направи предложение – В общинска собственост - местност „Белите камъни“ с. Старцево да бъде включена в Инвестиционната програма за капиталови разходи през 2024 година. Да бъдат предприети действия да се превърне в „Монетен дом“ – туристическа атракция. Докладва за работна среща преди приемането на капиталова програма на която се е взело решение не официално, че този обект ще бъде изпълнен по стопански начин, с материали, които ще се закупят от общината и с работници.

Имаше дебат по предложението на госпожа Топчиева в него взеха отношение г-жа Угорлиева, г- жа Кръстева, г-н Чаушев, г-н Хасапчиев, г-н Караджов, г-жа Хаджийска, Г-н Симеонов и  Г-н Ангелов.
Госпожа Романова подложи на гласуване проекта на решение по докладната записка на господин Янчев.

На основание чл. 124, ал.2 от Закона за публичните финанси, Общински съвет Златоград,

РЕШИ:

1. Одобрява допълнителни разходи  в размер на 50 000 лв. за закупуване на строителни материали за нуждите на Община Златоград 
2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
3. Със сумата по т.1 да се увеличат разходите по дейност 619 „Други дейности по жилищното строителство, благоустройството и регионалното развитие“, параграф §10-15 „Материали“.
4. Кметът на Община Златоград да извърши съответните промени по бюджета на общината за 2024 г.

 Комисията гласува с 4 гласа „за“, 0 „против“ и 8 „въздържал се“.
 Госпожа Кръстева формулира проекта на решение по предложението на госпожа Топчиева. 
На  основание чл. 124 ал. 2 от Закона за публичните финанси и във връзка с постъпило предложение от Вергиния Топчиева – общински съветник, за  изграждане на Монетен дом в местността „Белите камъни“, по време на  редовно съвместно заседание на Постоянните комисии към Общински съвет Златоград и във връзка с Предложение  на група общински съветници с вх.№ ОС – 799/ 19.12.2023 година, Общински съвет 

РЕШИ:

1. Одобрява допълнителни разходи  в размер на 50 000 лв. за изграждане на „Монетен дом“ в местността „Белите камъни“. 

2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
3. Кметът на Община Златоград да извърши съответните промени по бюджета на общината за 2024 г.
Комисията подкрепи проекта на решение  с 8 гласа „за“ , 3 „против“ , 1 „въздържал се“. 
******************

По т.11. Докладна записка от Мирослав Митков Янчев – Кмет на Община Златоград с изх.№ 61-00-204/07.05.2024г., по вх.№ ОС- 333/07.05.2024г., относно: Одобряване на допълнителни разходи за 2024 г. за наемане на лица по извънтрудови правоотношения, за извършване на конкретни дейности.
Становище на Постоянните комисии –Имаше дебат по точката в него взеха отношение господин  Хасапчиев, госпожа Мангарудова, госпожа Топчиева. Госпожа Кръстева зададе въпрос на  госпожа Чаушева - Има ли свободни незаети длъжности в структурата? Има ли длъжности, които се съвместяват от един служител – две длъжности? 

Госпожа Кръстева запозна общинските съветници с писмо до кмета на общината на който няма отговор, тя поиска до края на заседанието да й бъде отговорено писмено Как е уреден начина по който се отчита и контролира труда на този онлайн юрист.   

 Комисиите гласуваха  проекта на решение по докладната записка на господин Янчев с 5 гласа „за“, 0 „против“ и 8 „въздържал се“.
******************

По т.12. Докладна записка от Мирослав Митков Янчев – Кмет на Община Златоград с изх. № 61-00-202/07.05.2024г., по вх. № ОС-331/07.05.2024г. относно: Одобряване на допълнителни разходи за 2024 г. за закупуване на цветен разсад и консумативи за косене и торене

Становище на Постоянните комисии – Нямаше въпроси, коментари и предложения. Комисиите гласуваха проекта на решение по докладната записка на Кмета на Община Златоград с 1 глас „за“, 2 „против“ и  6 „въздържал се“.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

******************
По т. 13. Докладна записка от Мирослав Митков Янчев – Кмет на Община Златоград с изх.№ 61-00-254/07.06.2024г., по вх. № ОС–464/07.06.2024г., относно: Текущ ремонт – асфалтови кърпежи по уличната мрежа в гр. Златоград и участъци от общински пътища на Община Златоград
Становище на Постоянните комисии – Имаше дебат по точката в него взеха участие  Госпожа Хаджийска,  Господин Хаджиев, госпожа Угорлиева, господин Симеонов, госпожа Романова и господин Гюнелиев
Комисиите гласуваха проекта на решение с  2 гласа „за“, 0 „против“ и 7 „въздържал се“.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

******************
 По т. 14. Докладна записка от Мирослав Митков Янчев – Кмет на Община Златоград с изх.№ 61-00-253/07.06.2024г., по вх. № ОС–458/07.06.2024г., относно: Необходимост от закупуване на специализиран автомобил за дейност „Обредни домове и зали”

Становище на Постоянните комисии – Госпожа Кръстева зададе въпрос към госпожа Чаушена: Когато съставяхме бюджета не знаехме ли, че ни трябва автомобил? 

Госпожа Кръстева запозна общинските съветници с писмо до г-н Янчев, относно: предоставяне за  безвъзмездно ползване  на два автомобила. Кмета не пожела да направи никакво действие. 

Госпожа Чаушева отговори, че няма отговор за това, но  имат нужда от нов специализиран автомобил.

Господин Хаджиев направи коментар по точката.

Госпожа Хаджийска зададе въпрос към госпожа Чаушева. Тук става въпрос за нов автомобил, ориентировъчна цена?

Госпожа Чаушева отговори, че не е нов, 36 000 лв. втора ръка.

Госпожа Хаджийска: Ако толкова належащ е бил автомобила за обредни домове и зали, защо в проекта на инвестиционната програма включихте вишка, която беше  36 000 лв. също.

Господин Илийков зададе въпрос има ли вишка вече и ползва ли се. Господин Ангелов отговори, че е закупена.

Комисиите гласуваха проекта на решение с  1 глас „за“, 1 „против“ и 7 „въздържал се“.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

******************
По т. 15. Докладна записка от Мирослав Митков Янчев – Кмет на Община Златоград с изх. № 61-00-256/07.06.2024г., по вх. № ОС-465/07.06.2024г., относно: Постъпила молба за плащане от З***** Башев, с вх.№ 94-00-1958 от 03.06.2024 г., във връзка със Заповед за изпълнение на парично задължение по чл.410 от ГПК на Районен съд – Златоград.
Становище на Постоянните комисии – Госпожа Романова попита къде се намира тази обект?

Госпожа  Угорлиева отговори – беседка, която е в началото на града от към Смолян, тези трите блока високите.

Госпожа Романова: Какво трябва да платим там?

Госпожа Угорлиева: Изработката на беседката, всичко той е направил.

Госпожа Хаджийска: А ние сме възложили с договор на този човек да изработи беседка.

Госпожа Кръстева: Има я в инвестиционната програма за 2023 г.

Госпожа Мангарудова даде разяснение по точката.

Госпожа Кръстева зададе въпрос към кмета:    Не е ли нормално кмета да съблюдава приходната и разходната част и след като е видял, че няма постъпления в местни приходи, толкова ли важна беше тази беседка да я изпълним в 2023 година при условие, че има толкова други приоритетни обекти и не е ли редно, че като няма постъпление то няма осигурени средства. 

Имаше дебат по точката, в него взеха участие госпожа Мангарудова, госпожа Хаджийска, господин Илийков, господин Иванов, госпожа Кръстева. Господин    Симеонов предложи да се прекратят дебатите по точката, защото докладната няма проект на решение.   Госпожа Романова прекрати дебатите по точката.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          

******************
По т.16. Докладна записка от Мирослав Митков Янчев – Кмет на Община Златоград с изх.№ 61-00-247/05.06.2024 г., по вх. № ОС–434/05.06.2024г., относно: Осигуряване на средства за обезпечаване на видеонаблюдението в гр.Златоград за периода от м.07 до м.12.2024 г.
Становище на Постоянните комисии – Нямаше въпроси и коментари по точката. Комисиите гласуваха  с 1 глас „за“, 0 „против“ и 7 „въздържал се“.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

******************
По т.17. Писмо от Мирослав Янчев – Кмет на Община Златоград с изх. № 61-00-223/16.05.2024г., по вх.№ ОС-374/16.05.2024г., относно: Възлагане изпълнението на обекти от Програмата за капиталови разходи за 2024 г. на Община Златоград

Становище на Постоянните комисии –     Госпожа Кръстева предложи Постоянната комисията по Устройство на територията заедно с някой от общинска администрация, който определят да ги посетят  тези обекти,  да ги видят и да се премине към изпълнение на част от капиталовата програмата.

Господин Хаджиев добави да се правят снимки.

******************
По т.18. Молби за отпускане на еднократна финансова помощ.

Становище на Постоянните комисии – Н*** Бадатлиева - 200 лв. Комисията подкрепи с 8 гласа за, 0 против и 0 въздържал се.

М***** Каменов – 200 лв. Комисията подкрепи с 8 гласа за, 0 против и 0 въздържал се.

Н***** Дюлгеров – 200 лв. Комисията подкрепи с 8 гласа за, 0 против и 0 въздържал се.

В***** Иванов, баща на В****** Иванов – 200 лв. Комисията подкрепи с 8 гласа за, 0 против и 0 въздържал се.

К***** Милева – 200 лв. Комисията подкрепи с 8 гласа за, 0 против и 0 въздържал се.

В*****  Начева – 200 лв. Комисията подкрепи с 8 гласа за, 0 против и 0 въздържал се.

******************
По т.19. Предложение по вх. № ОС- 811/22.12.2023г., относно: Поставяне на бюст паметник на отец Аролски на терен общинска собственост. 
Становище на Постоянните комисии -    Имаше дебат по точката в него взеха участие господин Ангелов, госпожа Чаушева, госпожа Угорлиева, господин Симеонов и госпожа Романова

 Госпожа Кръстева поиска до заседание да се представи  проект на решение за отпускане на до 2 000лв. за благоустрояване на мястото с план сметка.
Комисията гласува с 7 гласа „за“, 0 „против“, 0 „въздържал се“

******************
По т.20. Питания
Становище на Постоянните комисии – Господин Иванов попита общинска администрация заложените средства за пенсионерските клубове разплатени ле са за 2023, 2024г. и ако не са разплатени , каква е причината? Госпожа Мангарудова отговори, че за 2024 година са изплатени половината от тези които са заложени в бюджета, за 2023 година не са разплатени, увеличена е сумата, която е за 2024 година. 

******************

